Postup inštalácie programu Balabolka

Program Balabolka je možné si bezplatne stiahnuť z mnohých miest, ako napríklad:

* <http://www.stahuj.centrum.cz/utility_a_ostatni/ostatni/balabolka/>

Táto stránka obsahuje dve distribúcie tohto programu:

* inštalačný súbor, ktorý zabezpečí inštaláciu (vytvorenie zástupcu na ploche, a aj v menu štart v sekcii programy),
* prenosnú verziu, ktorá sa neinštaluje a je ju možné spustiť z ľubovoľného miesta (USB kľúč).

Priamy odkaz na prenosnú verziu:

* <http://www.cross-plus-a.com/balabolka_portable.zip>

Po stiahnutí je potrebné program nainštalovať (ak sa používateľ rozhodol pre distribúciu obsahujúcu inštalátor), alebo rozbaliť stiahnutý archív (v prípade že si zvolil prenosnú verziu) a môže ju priamo spustiť.

Po spustení Balabolky sa ukáže úvodné okno v ktorom sú zobrazené nainštalované hlasy v systéme používateľa, ktoré sú použiteľné na konverziu dokumentov.

V tomto okne sa tiež nastavujú parametre daných hlasov (výška hlasu, rýchlosť reči, hlasitosť reči).

Ak sa v tomto zozname nezobrazí nijaký syntetizátor (prípadne iba základný dodávaný so systémom Windows ako napríklad Microsoft Sam), používateľ si musí zaobstarať syntetizátor, ktorý bude používať na konverziu dokumentov.

Na konverziu dokumentov v Slovenskom jazyku z mojich testov ako najlepší produkt vychádza Laura, ktorej bezplatnú 30 dňovú skúšobnú verziu je možné stiahnuť z adresy: <http://tyflocomp.sk/download/Laura/Syntetiz%C3%A9r%20Laura%203.rar>

Po nainštalovaní a reštarte programu Balabolka sa táto syntéza objaví v zozname SAPI 5 hlasov.

Konverzia dokumentu:

* Z ponuky súboru (file) si používateľ zvolí prvok otvoriť (CTRL+O) kde si zvolí dokument ktorý chce konvertovať.
* Po načítaní dokumentu do programu Balabolka je možné dokument počúvať a doladiť parametre vyslovovania podľa potrieb používateľa.
* Po nastavení všetkých hodnôt je potrebné vybrať položku uložiť zvukový súbor (CTRL+W), kde je možné zvoliť formát výstupného zvukového súboru. Po zvolení tohto formátu a stlačení tlačidla uložiť dôjde ku konverzii súboru.